
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 522 


25 Ιουνίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς Ιδρύματος με την 
επωνυμία «ΙΔΡΥΜΑ ΓΙΑ ΤΟ ΠΑΙΔΙ ΚΑΙ ΤΗΝ ΟΙΚΟ¬ 
ΓΕΝΕΙΑ» και κύρωση του οργανισμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ωράριο Λειτουργίας στο Μουσείο Βυζ. Πολιτισμού με 

καταβολή εισιτηρίου. 2 

Χορήγηση άδειας ίδρυσης και λειτουργίας Ωδείου στη 

Σπυριδούλα Χανού - Βεντούρα. 3 

Ανάκληση άδειας ίδρυσης και λειτουργίας Ανώτερης 
Σχολής Δραματικής Τέχνης (Τμήμα Υποκριτικής). 4 
Σύσταση Νομικού Προσώπου στην κοινότητα Αγίου Πέ¬ 
τρου Ν. Κιλκίς «ΚΟΙΝΟΤΙΚΗ ΧΟΡΩΔΙΑ». 5 

Απαγόρευση κυνηγίου τριετής διάρκειας στις περιοχές 
ΚΑΣΤΡΟ - ΤΣΑΓΚΑΡΗ - ΤΣΑΜΠΙ - ΣΑΜΠΕΗΣ - ΑΕ¬ 
ΡΑΣ των κοινοτήτων Αντιμάχειας Καρδάμαινας νή¬ 
σου Κω Ν. Δωδεκανήσου. 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς Ιδρύματος με την 
επωνυμία «ΙΔΡΥΜΑ ΓΙΑ ΤΟ ΠΑΙΔΙ ΚΑΙ ΤΗΝ ΟΙΚΟΓΕ¬ 
ΝΕΙΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 35644/29.12.1995 και 35889/21.5.96 
πράξεις της Συμβολαιογράφου Αθηνών Αδριανής - Δήμη¬ 
τρας Μιχαήλ Ζαφειροπούλου - Μιχαλοπούλου, με τις 
οποίες οι: Μαριάννα σύζυγος Βαρδή Βαρδινογιάννη, Παύ¬ 
λος Βαρδινογιάννης του Νικολάου, Αριέττα-Αναστασία 
σύζυγος Γεωργίου Βαρδινογιάννη, Χριστιάνα Βαρδή Βαρ- 
δινογιάννη, Νίκος Βαρδινογιάννης του Βαρδή, Βαρδιάννα 
Βαρδή Βαρδινογιάννη και Μελίσσα-Ελιζάμπεθ Γκρόμελλ 
σύζυγος Ιωάννη Βαρδινογιάννη, σύστησαν κοινωφελές 


ίδρυμα με την επωνυμία «ΙΔΡΥΜΑ ΓΙΑ ΤΟ ΠΑΙΔΙ ΚΑΙ ΤΗΝ 
ΟΙΚΟΓΕΝΕΙΑ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 10.2.1997 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/0006Α/4.10.96 (ΦΕΚ 
992/96 τ.Β') απόφαση του Πρωθυπουργού και του 
Υπουργού Οικονομικών, με την οποία ανατέθηκαν αρμο¬ 
διότητες στους Υφυπουργούς Οικονομικών. 

Με πρόταση των Υπουργών Εθνικής Παιδείας και θρη¬ 
σκευμάτων, Υγείας και Πρόνοιας και Πολιτισμού και του 
Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΙΑ ΤΟ ΠΑΙΔΙ ΚΑΙ ΤΗΝ ΟΙΚΟ¬ 
ΓΕΝΕΙΑ», η οποία έγινε από τους: Μαριάννα σύζυγο 
Βαρδή Βαρδινογιάννη, Παύλο Βαρδινογιάννη του Νικο¬ 
λάου, Αριέττα-Αναστασία σύζυγο Γεωργίου Βαρδινο- 
γιάννη, Χριστιάνα Βαρδή Βαρδινογιάννη, Νίκο Βαρδινο- 
γιάννη του Βαρδή, Βαρδιάννα Βαρδή Βαρδινογιάννη και 
Μελίσσα-Ελιζάμπεθ Γκρόμελλ. σύζυγο Ιωάννη Βαρδινο- 
γιάννη με τις αριθ. 35644/29.12.1995 και 35889/ 
21.5.1996 πράξεις της Συμβολαιογράφου Αθηνών Αδρια- 
νής-Δήμητρας Μιχαήλ Ζαφειροπούλου-Οικονομοπού- 
λσυ. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Υγείας και Πρόνοιας και Πολιτισμού και διέπεται από 
τις διατάξεις των παραπάνω συστατικών του πράξεων, του 
παρακάτω οργανισμού, του Α.Ν. 2039/39 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 
(13) άρθρα και καταχωρίζεται παρακάτω: 









5938 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΙΔΡΥΜΑ ΓΙΑ ΤΟ ΠΑΙΔΙ ΚΑΙ ΤΗΝ ΟΙΚΟ¬ 
ΓΕΝΕΙΑ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΓΙΑ 
ΤΟ ΠΑΙΔΙ ΚΑΙ ΤΗΝ ΟΙΚΟΓΕΝΕΙΑ», που συστάθηκε από 
τους: Μαριάννσ σύζυγο Βαρδή Βαρδινογιάννη, Παύλο 
Βαρδινογιάννη του Νικολάου, Αριέττα-Αναστασία σύζυγο 
Γεωργίου Βαρδινογιάννη, Χριστιάνα Βαρδή Βαρδινο- 
γιάννη, Νίκο Βαρδινογιάννη του Βαρδή, Βαρδιάννα Βαρδή 
Βαρδινογιάννη και Μελίσσα-Ελιζάμπεθ Γκρόμελλ σύζυγο 
Ιωάννη Βαρδινογιάννη με τιςαριθ. 35644/29.12.1995 και 
35889/21 5.1996 πράξεις της Συμβολαιογράφου Αθηνών 
Αδριανής-Δήμητρας Μιχαήλ Ζαφειροπούλου-Οικονομο- 
πούλου αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πρά¬ 
ξης, του παρόντος οργανισμού, του Α.Ν. 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Αθήνα. Με απόφαση του 
Διοικητικού Συμβουλίου του Ιδρύματος, ιδρύονται παραρ¬ 
τήματα αυτού στην Ελλάδα και στο εξωτερικό. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. Γία τις σχέσεις του Ιδρύματος με 
την αλλοδαπή η επωνυμία και το περιεχόμενο της σφραγί¬ 
δας μεταφράζονται στα αγγλικά ως εξής: «Ρουπάρΐίοπ Γογ 
ΐΗβ εάίΐά ρπά Ιίΐθ ΡεπτίΙγ» και στα γαλλικά ως εξής: «Ροπάβ- 
ϋοη ρουτ Γ θπΙβπΙ βΐ Ιβ ΡβητίΙΙθ». 

Άρθρο 2 
Σκοποί 

Σκοποί του Ιδρύματος είναι: 

1. Η ηθική και υλική στήριξη και ενίσχυση του θεσμού 
της οικογένειας και ειδικότερα: 

α) Η ενίσχυση δραστηριοτήτων που αποσκοπούν στη 
στήριξη του ανάπηρου παιδιού, του ορφανού παιδιού, του 
παιδιού διαζευγμένων γονιών και του παιδιού μονογονεϊ- 
κής οικογένειας. 

β) Η ενίσχυση άλλων ιδρυμάτων, μη κερδοσκοπικών, 
που αποσκοπούν στη στήριξη του παιδιού οικογενειών με 
εργαζόμενους γονείς, στην υποβοήθηση της άγαμης μη¬ 
τέρας, της οικογένειας όπου ο ένας ή και οι δύο γονείς εί¬ 
ναι άτομα με ειδικές ανάγκες ή παιδιών ορφανών. 

2. Η προστασία και ενδυνάμωση της θέσης του παιδιού 
στο πλαίσιο της οικογένειας και της ελληνικής κοινωνίας 
και ειδικότερα: 

α) Η συμβολή στο σεβασμό και στην τήρηση της Διε¬ 
θνούς Σύμβασης για τα Δικαιώματα του Παιδιού (Νόμος 
2101/1992 ΦΕΚ 192/2.12.1992 τ.Α') και ειδικότερα του 
άρθρου 19 αυτής, που αφορά στο δικαίωμα του παιδιού να 
προστατεύεται έναντι κάθε μορφής βίας, προσβολής, φυ¬ 
σικής ή πνευματικής βιαιοπραγίας, εγκατάλειψης, παρα¬ 
μέλησης, κακής μεταχείρισης ή εκμετάλλευσης. 

β) Ο συντονισμός και η χρηματοδότηση προγραμμάτων 
ιδιωτικών μη κερδοσκοπικών, κοινοτικών ή δημοσίων (εάν 


ζητηθεί από αυτούς) φορέων για την αρωγή και ενίσχυση 
των παραπάνω σκοπών. 

γ) Η σύνταξη μελετών και η υλοποίηση προγραμμάτων 
σύμφωνα με τις συνταχθείσες μελέτες, με θέματα σχε¬ 
τικά με τους παραπάνω σκοπούς που θα προορίζονται να 
υλοποιηθούν από το Ίδρυμα ή από Ιδιωτικούς Οργανι¬ 
σμούς και συλλογικούς φορείς, μη κερδοσκοπικούς. 

δ) Η θεσμοθέτηση προκήρυξη και απονομή βραβείων, 
για συγράμματα, πρωτοβουλίες και προγράμματα που 
αναφέρονται σε θέματα που εμπίπτουν στους παραπάνω 
σκοπούς. 

ε) Η παραγωγή σχετικών ταινιών, η διοργάνωση προβο¬ 
λών και η έκδοση βιβλίων και λοιπών εντύπων για την προ¬ 
ώθηση των σκοπών του Ιδρύματος. 

ζ) Η ερευνητική, μελετητική, κοινωφελής και άλλη συ¬ 
νεργασία του Ιδρύματος με αντίστοιχα ιδρύματα στην Ελ¬ 
λάδα, στην Ευρωπαϊκή Ένωση, καθώς και στην αλλοδαπή 
εν γένει, τα οποία επιδιώκουν όμοιους ή παρεμφερείς 
σκοπούς, 

η) Η οικονομική ενίσχυση για σπουδές σε όλες τις βαθ¬ 
μίδες εκπαίδευσης παιδιών απόρων οικογενειών, διαζευγ¬ 
μένων γονέων, μονογονεϊκής οικογένειας, αναπήρων παι¬ 
διών, καθώς και ορφανών. Για την επιλογή και ανεύρεση 
των παιδιών που δικαιούνται οικονομική ενίσχυση, το Διοι¬ 
κητικό Συμβούλιο, δύναται, στο τέλος κάθε έτους, να 
απευθύνεται και να λαμβάνει πληροφορίες από οποιονδή- 
ποτε Δήμο ή Κοινότητα της Χώρας, την Εκκλησία της Ελ¬ 
λάδος να δημοσιεύει πρόσκληση δια του Τύπου, ή να λαμ¬ 
βάνει πληροφορίες από οποιαδήποτε άλλη πηγή κρίνει 
χρήσιμη- 

Κατά την επιλογή, το Διοικητικό Συμβούλιο, δύναται να 
λαμβάνει υπόψη του οποιοδήποτε επίσημο στοιχείο (πι¬ 
στοποιητικό Δήμου ή Κοινότητας κ.λπ.) περί της οικονομι¬ 
κής και οικογενειακής κατάστασης των υποψηφίων ή της 
αναπηρίας. 

Άρθρο 3 

Περιουσία - Πόροι 

1. Περιουσία του ιδρύματος αποτελεί ποσό πενήντα 
εκατομμυρίων (50.000.000) δραχμών που εισφέρουν οι 
ιδρυτές. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Οι εισπράξεις από τις εκδόσεις και τη διάθεση βι¬ 
βλίων, δημοσιευμάτων και μελετών του Ιδρύματος σε τιμή 
που δεν αναιρεί τον κοινωφελή σκοπό του Ιδρύματος, κα¬ 
θώς και από προγράμματα ή δραστηριότητες στις οποίες 
συμμετέχει ή οργανώνει το ίδρυμα. 

Άρθρο 4 

Διοίκηση 

1. Το Ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

α) Μαριάννα σύζυγο Βαρδή Βαρδινογιάννη, ως ισόβια 
Πρόεδρο. 

β) Παύλο Βαρδινογιάννη του Νικολάου. 

γ) Αριέττα-Αναστασία σύζυγο Γεωργίου Βαρδινο- 
γιάννη. 

δ) Χριστιάννα θυγ. Βαρδή Βαρδινογιάννη. 

ε) Νίκο Βαρδινογιάννη του Βαρδή. 

στ) Βαρδιάννα θυγ. Βαρδή Βαρδινογιάννη. 

ζ) Μελίοσα-Ελίζαμπεθ Γκρόμελλ, σύζυγο Ιωάννη Βαρδι- 
νογιάννη. 

2. Η θητεία των με στοιχεία (β) έως (ζ) μελών του Διοικη¬ 
τικού Συμβουλίου είναι τετραετής. Τετραετής θα είναι και 
η θητεία του με στοιχείο (α) μέλους αυτού μετά την κατά 
οποιοδήποτε τρόπο αποχώρηση της ισόβιας Προέδρου. 
Δύο μήνες πριν τη λήξη της τετραετίας τα μέλη του Διοικη¬ 
τικού Συμβουλίου εκλέγουν με μυστική ψηφοφορία ίσο 
αριθμό μελών με τα απερχόμενα μέλη, για την επόμενη 
τετραετία ελεύθερα μεταξύ των προσώπων που κρίνει κα¬ 
τάλληλα, εφαρμοζομένων κατά τα λοιπά των διατάξεων 
του άρθρου 99 του ΑΝ 2039/1939. Προτάσεις για υποψη- 
φιότες μελών του Διοικητικού Συμβουλίου μπορούν να 
υποβάλουν μόνο μέλη του Διοικητικού Συμβουλίου. 

3. Τα μέλη του Διοικητικού Συμβουλίου εκλέγουν με 
απόλυτη πλειοψηφϊα, τον Αντιπρόεδρο, το Γραμματέα και 
τον Ταμία. Η ίδια διαδικασία θα ακολουθηθεί και σε περί¬ 
πτωση αντικατάστασης της ισόβιας Προέδρου θανάτου. 

4. Σε περίπτωση αποποίησης, παραίτησης, έκπτωσης, 
ανικανότητας, θανάτου, κάποιου από τα μέλη του Διοικη¬ 
τικού Συμβουλίου, η κενή θέση συμπληρώνεται με από¬ 
φαση των υπολοίπων μελών για τον υπόλοιπο χρόνο της 
θητείας, σύμφωνα με τις διατάξεις της συστατικής πράξης 
και του άρθρου 99 του Α.Ν. 2039/1939. 

5. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως οπότε το ζητήσει ο Πρόεδρος ή τέσ¬ 
σερα από τα μέλη του, με γραπτή αίτησή τους προς τον 
Πρέοδρο, πάντοτε όμως έπειτα από πρόσκληση του Προ¬ 
έδρου. 

6. Το Διοικητικό Συμβούλιο βρίσκεται σε απαρτία όταν 
είναι παρόντα ή εκπροσωπούνται κατά τη συνεδρίαση 
τουλάχιστον τα μισό συν ένα μέλη, μεταξύ των οποίων 
πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

7. Μέλος που κωλύεται μπορεί να αντιπροσωπευθεί 
από άλλο μέλος του Διοικητικού Συμβουλίου που εξουσιο¬ 
δοτείται γι' αυτό με επιστολή που απευθύνεται προς το 
Διοικητικό Συμβούλιο. Κάθε σύμβουλος έχει το δικαίωμα 
να αντιπροσωπεύει μόνο έναν κωλυόμενο. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφϊα των μελών που είναι παρόντα ή αντι¬ 
προσωπεύονται και σε περίπτωση ισοψηφίσς υπερισχύει, 
η γνώμη με την οποία συντάσσεται ο Πρόεδρος. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 4 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. Αν κάποιο μέλος αρνηθεί να υπο¬ 
γράψει το πρακτικό, αναφέρεται η άρνησή του και το πρα¬ 
κτικό υπογράφεται από τον Πρόεδρο. 

11. Τα μέλη του Διοικητικού Συμβουλίου προσφέρουν 


τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από ει¬ 
δική εντολή του Διοικητικού συμβουλίου και αποδεικνύε- 
ται ότι πραγματοποιήθηκαν νόμιμα. 

12. Το Διοικητικό Συμβούλιο μπορεί να συνιστά από τα 
μέλη ή και από μη μέλη του, μία τριμελή ή πενταμελή 
Εκτελεστική Επιτροπή (η οποία δεν αποτελεί όργανο του 
Ιδρύματος) στην οποία να αναθέτει με απόφασή του την 
εκτέλεση συγκεκριμένου έργου, μέσα στο πλαίσιο γενι¬ 
κών οδηγιών που θα της παρέχει. 

Στην Εκτελεστική Επιτροπή προεδρεύει πάντα μέλος 
του Διοικητικού Συμβουλίου. Η Εκτελεστική Επιτροπή θα 
έχει πάντως την αρμοδιότητα να προβαίνει στις αναγκαίες 
ενέργειες για την πραγματοποίηση κάθε γενικής ή ειδικής 
απόφασης του Διοικητικού Συμβουλίου βάσει εξουσιοδό¬ 
τησής του. 

Οι αποφάσεις της Εκτελεστικής Επιτροπής, που εκδί- 
δονται στα πλαίσια της παραπάνω αρμοδιότητάς της, απο¬ 
τελούν συμβουλές προς το Διοικητικό Συμβούλιο του 
Ιδρύματος. 

Τα μέλη της Εκτελεστικής Επιτροπής τα οποία δεν είναι 
μέλη του Διοικητικού Συμβουλίου δικαιούνται αμοιβή κατά 
τα οριζόμενα στην απόφαση του Διοικητικού Συμβουλίου 
που την συνιστά και πάντα ανάλογα με την απασχόλησή 
τους (μερική ή ολική). 

13. Με απόφαση του Διοικητικού Συμβουλίου τα μέλη 
του μπορούν να αυξηθούν από επτά (7) σε εννέα (9) ή 
έντεκα (11). Η εκλογή των νέων επιπλέον μελών γίνεται 
κατά τα οριζόμενα στην παρ. 4 του άρθρου 4 του παρό¬ 
ντος οργανισμού. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552Ά). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος περιλαμβανομένου και του Γενικού 
Διευθυντή, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδι¬ 
κότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα της ερ¬ 
γατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη φίλων, χορηγών, δωρητών και ευεργετών του Ιδρύ¬ 
ματος. 

ε) Καταρτίζει το ετήσιο πρόγραμμα δράσεως για την 
υλοποίηση των σκοπών του Ιδρύματος. 

στ) Συγκροτεί γνωμοδοτικά συμβούλια με συμβουλευ¬ 
τικό χαρακτήρα, επιτροπές ή ομάδες εργασίες από πρό¬ 
σωπα με ειδικές γνώσεις ή ικανότητες στις οποίες μπορεί 
να παραπέμπει προς γνωμοδότηση ή ενέργεια κάθε θέμα 
το οποίο αναφέρεται στην προαγωγή και εξυπηρέτηση 
των σκοπών του Ιδρύματος. 

ζ) Καθορίζει τις προϋποθέσεις για την απόκτηση της 
ιδιότητας των φίλων, χορηγών, δωρητών και ευεργετών 
του ιδρύματος, καθώς και τα πλεονεκτήματα που απολαμ¬ 
βάνουν. 

η) Λαμβάνει κάθε πρόσφορο, κατά την κρίση του, μέ¬ 
τρο, για την ευόδωση των σκοπών του ιδρύματος. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθοϋμενοςαπό το Γραμματέα την ημε¬ 
ρήσια διάταξη των θεμάτων που θα συζητηθούν, την οποία 
και υπογράφει, θέμα που δεν περιλαμβάνεται σ αυτήν 
δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι' αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Δίνει εντολή για την πληρωμή κάθε δαπάνης που πε¬ 
ριλαμβάνεται στον προϋπολογισμό που έχει εγκριθεϊ. 

ζ) Καταρτίζει την ετήσια έκθεση πεπραγμένων του Διοι¬ 
κητικού Συμβουλίου. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 
1. Ο Γραμματέας του ιδρύματος: 
α) Φροντίζει για τη σύνταξη των πρακτικών του Διοικητι¬ 
κού Συμβουλίου. 

β) Διεκπεραιώνει την αλληλογραφία. 


γ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ϊδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

στ) Αναλαμβάνει από τις καταθέσεις του Ιδρύματος 
ύστερα από έγγραφη εντολή του Προέδρου ή του νόμιμου 
αναπληρωτή του τα ποσά που κάθε,φορά ορίζονται σ’ 
αυτή. 

2. Τον Ταμία όταν απουσιάζει ή κωλύεται αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Αρμοδιότητες Γενικού Διευθυντή 

Ο Γενικός Διευθυντής του Ιδρύματος: 

Υλοποιεί με βάση το εγκεκριμένο πρόγραμμα δράσης 
του Ιδρύματος τις αποφάσεις του Διοικητικού Συμβουλίου. 
Ασκεί οποιανδήποτε ειδικότερη αρμοδιότητα του ανατί¬ 
θεται, με απόφαση του Διοικητικού Συμβουλίου, Είναι ει¬ 
δικός επιστήμονας με εμπειρία στα θέματα που σχετίζο¬ 
νται με την εκπλήρωση των σκοπών του Ιδρύματος και 
αμοίβεται από το Ίδρυμα κατά τον νόμο, σύμφωνα με τις 
εκάστοτε ισχύουσες συλλογικές συμβάσεις εργασίας, 

Ο Γενικός Διευθυντής είναι το κύριο εκτελεστικό όρ¬ 
γανο του Ιδρύματος και ασκεί εποπτεία και έλεγχο στο 
προσωπικό αυτού. 

Μετέχει σαν εισηγητής στις συνεδριάσεις του Διοικητι¬ 
κού Συμβουλίου και της Εκτελεστικής Επιτροπής χωρίς δι¬ 
καίωμα ψήφου. Δύναχαι επίσης να είναι μέλος της Εκτε¬ 
λεστικής Επιτροπής. 

Άρθρο 10 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 

ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552Α). 

3. Με απόφαση του Διοικητικού Συμβουλίου θα ορίζεται 
αν ο εσωτερικός έλεγχος θα γίνεται από το Σώμα Ορκω¬ 
τών Λογιστών ή από ελεγκτική Εταιρεία διεθνώς αναγνω¬ 
ρισμένη και λειτουργούσα στην Ελλάδα. 

Άρθρο 11 


ίδρυμα οριζόμενο με απόφαση του Διοικητικού Συμβου¬ 
λίου. 

Στους Υπουργούς Εθνικής Παιδείας και θρησκευμά¬ 
των, Υγείας και Πρόνοιας, Πολιτισμού και στον Υφυ¬ 
πουργό Οικονομικών, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 12 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΔΗΜ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣ/ΜΑΤΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 

ΥΓΕΙΑΣ ΚΑΙ ΠΡΟΝΟΙΑΣ ΠΟΛΙΤΙΣΜΟΥ 

ΚΟΝ. ΓΕΙΤΟΝΑΣ ΕΥΑΓ. ΒΕΝΙΖΕΛΟΣ 


-♦- - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξη^ ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Το ίδρυμα μπορεί να διαλυθεί επίσης ύστερα από 
πρόταση του Διοικητικού Συμβουλίου, το οποίο αποφασί¬ 
ζει με πλειοψηφία τεσσάρων (4) τουλάχιστον μελών του. 
Πρόταση διάλυσης μπορεί να υποβληθεί και από τον Πρό¬ 
εδρο στο Διοικητικό Συμβούλιο σε περίπτωση αδυναμίας 
εκπλήρωσης των σκοπών του. 

3. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται σε κοινωφελές 


Αριθ. ΥΠΠΟ/ΑΡΧ/Β2/Φ31/28403/1172 (2) 

Ωράριο Λειτουργίας ατο Μουσείο Βυζ. Πολιτισμού με 
καταβολή εισιτηρίου 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Νόμο 1558/85 (ΦΕΚ/137Α/26.7.85) «Κυβέρ¬ 
νηση και Κυβερνητικά Όργανα». 

2. Την Υ.Α. ΥΠΠΟ/ΓΝΟΣ/49610/28.11.90 (ΦΕΚ 
743Β729.11.90) «Εξαίρεση από τον περιορισμό ^των. 
τριών υπογραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Τις διατάξεις του άρθρου 9 παρ. 3 του Ν. 736/77 
(ΦΕΚ 316Α715.10.1997). 

5. Την ΥΠΠΟ/ΑΡΧ/Α2/Φ31/61492/4828/19.12.96 
Υπουργική Απόφαση. 

6. Το άρθρο 29Α του Ν. 1558/85 ΦΕΚ Α7137, όπως 
αυτό συμπληρώθηκε με το άρθρο 27 του Ν. 2081/92 
(ΦΕΚ Α' 154) και το γεγονός ότι από τις διατάξεις της πα- 
ρούσης δεν προκαλείται πρόσθετη δαπάνη σε βάρος του 
προϋπολογισμού του ΥΠ.ΠΟ. 

7. Το με αριθμ πρωτ. 2722/17.4.97 έγγραφο της 9ης 
ΕΒΑ. 

8. Την με αριθμ, πράξης 26/335.97 ομόφωνη γνωμοδό¬ 
τηση του κεντρικού Αρχαιολογικού Συμβουλίου, αποφασί¬ 
ζουμε: 

Εγκρίνουμε την έναρξη λειτουργίας του Μουσείου Βυ¬ 
ζαντινού Πολιτισμού Θεσσαλονίκης και το εντάσσουμε 
στην Α κατηγορία των Αρχαιολογικών Μουσείων και Χώ¬ 
ρων, ως προς το ωράριο λειτουργίας. 

Η επίσκεψη του Μουσείου θα γίνεται με καταβολή του 
εισιτηρίου υπέρ του Τ.Α.Π. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 12 Ιουνίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. ΥΠΠΟ/ΚΑΤΕΧΝ/Δ/28094 (3) 

Χορήγηση άδειας ίδρυσης και λειτουργίας Ωδείου στη 
Σπυριδούλα Χανού - Βεντούρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ.» «Περίκυρώσεως 
του εσωτερικού κανονισμού του Ωδείου Θεσσαλονίκης. 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.97 
«Προϋποθέσεις λειτουργίας Τ μήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87) ΥΠΠΟ/ 
ΓΝΟΣ/33991/23.8.87 «Προϋποθέσεις λειτουργίας Τμή¬ 
ματος Κλαβικύμβαλου (Τσέμπαλο), (ΦΕΚ 609Β787). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού στους Γεν. 
Γραμματείς, Γεν. Διευθυντές και Προϊσταμένους των 
Διευθύνσεων Τμημάτων και Γραφείων της Κ.Υ. του ΥΠΠΟ 
(ΦΕΚ 987/Τ.Β728.11.91). 

9. Το από 7.5.97 πρακτικό οαυτοψίας της Επιτροπής 
ελέγχου κτιρίων Σχολών Χορού και Μουσικής του ΥΠΠΟ, 

10. Την από 28.3.97 αίτηση της Σπυριδούλας Χανού 
Βεντούρα με τα συνημμένα δικαιολογητικά, αποφασί¬ 
ζουμε: 

1. Χορηγούμε στην Σπυριδούλα Χανού - Βεντούρα 
άδεια ίδρυσης και λειτουργίας Ωδείου που θα στεγαστεί 
στο κτίριο της οδού Πρεμετής αρ. 4 στην Αθήνα και θα 
έχει την επωνυμία «Ωδείο Νικόλαος Μάντζαρος». 

2. Το Ωδείο θα λειτουργήσει τις εξής Σχολές και τμή¬ 
ματα: 

Α: Σχολή Ανωτέρων θεωρητικών Μαθημάτων και Συν- 
θέσεως με τμήματα: 

1. Ωδικής. 2. Αρμονίας. 3. Ενοργανώσεως4. Αντίστιξης 
5. Φυγής 6. Σύνθεσης. 

Β. Σχολή Ενοργάνου Μουσικής με τμήματα: 

1. πληκτών 2. εγχόρδων 3. πνευστών 4. κλασσικής κιθά¬ 
ρας 5. κρουστών 6. τσέμπαλου. 

Γ: Σχολή Μονωδίας με τμήμα Μονωδίας 

Δ: Σχολή Βυζαντικής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1997 - 1998. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Ιουνίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-*- 

Αριθ. οικ. 28093 (4) 

Ανάκληση άδειας ίδρυσης και λειτουργίας Ανώτερης Σχο¬ 
λής Δραματικής Τέχνης (Τμήμα Υποκριτικής). 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127Α713.5.81), άρθρο 8. 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις (ΦΕΚ 47Α714.4.1983). 

4. Το Π.Δ. 370/83 «Κανονισμός Οργάνωσης και λει¬ 
τουργίας Ανωτέρων Σχολών Δραματικής Τέχνης» (ΦΕΚ 
130Α783). 

5. Την αριθμ. ΥΠΠΟ/ΓΝΟΣ/49095/3Θ. 10.91 (ΦΕΚ 
987Β791) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Το γεγονός ότι η Ανώτερη Σχολή Δραματικής Τέχνης 
(Τμήμα Υποκριτικής) της Εταιρείας «θέατρο Παράγκα 
Θεσσαλονίκης» δε λειτούργησε κατά τα σχολικά έτη 1995 
- 96 και 1996 - 97. 

7. Την αριθμ. 56425/3817/6.12.85 (ΦΕΚ 835Β785) 
απόφαση με την οποία χορηγήθηκε άδεια ίδρυσης και λει¬ 
τουργίας Ανώτερης Σχολής Δραματικής Τέχνης (Τμήμα 
Υποκριτικής) στην Εταιρεία «θέατρο Παράγκα Θεσσαλο- 
νίκης» (Τσιμισκή 97 - Θεσσαλονίκη), αποφασίζουμε: 

1. Ανακαλούμε την αριθμ. 56425/3817/6.1 2.85 (ΦΕΚ 
835Β785) απόφασή μας με την οποία χορηγήθηκε άδεια 
ίδρυσης και λειτουργίας Ανώτερης Σχολής Δραματικής 
Τέχνης (Τμήμα Υποκριτικής) στην Εταιρεία «θέατρο Πα¬ 
ράγκα Θεσσαλονίκης» (Τσιμισκή 97 - Θεσσαλονίκη), γιατί 
η Σχολή δε λειτούργησε κατά τα σχολικά έτη 1995 - 96 και 
1996 - 97. 

2. Η Ανωτέρω απόφαση παύει ισχΰουσα. 

3. Απά τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 9 Ιουνίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αρίθ. Ε. 2344 (5) 

Σύσταση Νομικού Προσώπου στην κοινότητα Αγίου Πέ¬ 
τρου Ν. Κιλκίς «ΚΟΙΝΟΤΙΚΗ ΧΟΡΩΔΙΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την 12/97 απόφαση του Κοινοτικού Συμβουλίου Αγ. 
Πέτρου για σύσταση Ν.Π. με την επωνυμία «ΚΟΙΝΟΤΙΚΗ 
ΧΟΡΩΔΙΑ» με σκοπό να συμβάλλει στη μουσική παιδεία 
των νέων της Κοινότητάς μας. 

3. Την 75076/25/13.12.96 εγκύκλιο του Υπ. Εσ. Δ.Δ. 
και Αποκ. 

4. Την 942/3.5.96 απόφαση του Γενικού Γραμματέα 
Περιφέρειας Κεντρικής Μακεδονίας, αποφασίζουμε: 

1. Συνιστούμε οτην κοινότητα Αγ. Πέτρου του Νομού 
Κιλκίς, ίδιο Νομικό Πρόσωπο με την επωνυμία «Κοινοτική 
Χορωδία». 

2. Σκοπός του παραπάνω Νομικού Προσώπου είναι να 
συμβάλλει οτην μουσική παιδεία των νέων της Κοινότητάς 
μας. 

3. Οι πόροι του Νομικού Προσώπου είναι: 

α) Επιχορήγηση της Κοινότητας ύψους 100.000 δρχ. 
β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

4. Η στέγαση της υπηρεσίας θα γίνει σε χώρο που θα 
παραχωρήσει η Κοινότητα. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
σε περίπτωση κωλύματος του Προέδρου από τον αντιπρό¬ 
εδρο. 

6. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας 
Αγ. Πέτρου ύψους 100.000 δρχ. ετησίως, για το έτος 
1997. Είναι γραμμένη πίστωση 100.000 δρχ. στον Κ.Α. 
212.3 του προϋπολογισμού. 

Η απόφαση αυτή να δημοσιευθεί στην Εφημερίιδα της 
Κυβερνήσεως. 

Κιλκίς, 22 Απριλίου 1997 

Με εντολή Γ εν. Γ ραμμ. Κεντρ. Μακεδονίας 
Ο Προϊστάμενος 
ΠΑΝ. ΚΑΡΑΓΙΩΡΓΗΣ 

-4- 

Αρίθ. 2476 (6) 

Απαγόρευση κυνηγίου τριετής διάρκειας στις περιοχές 
ΚΑΣΤΡΟ - ΤΣΑΓΚΑΡΗ - ΤΣΑΜΠΙ - ΣΑΜΠΕΗΣ - ΑΕΡΑΣ 
των κοινοτήτων Αντιμάχειας Καρδάμαινας νήσου Κω Ν. 
Δωδεκανήσου. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 «Περί Δασι¬ 
κού Κώδικος». 

2. Τις διατάξεις της αριθμ. 414985/29.11.1985 (ΦΕΚ 


757Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40Α7 

22.3.1993) «Περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90Α7 

13.6.1994) «Ίδρυση νομαρχιακής αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153Α7 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΕτΚ, Α' 154/10.9.1992). 

7. Τις αριθμ. 126/29.4.1997 και 299/5.5.1997 προτά¬ 
σεις του Δασονομείου Κώ. 

8. Την προφορική εισήγηση της Δ/νσεως Δασών Δωδε¬ 
κανήσου σε συνδυασμό με την σκοπιμότητα απαγόρευσης 
του κυνηγίου για την προστασία, ανάπτυξη, αναπαραγωγή 
και εκμετάλλευση του θηραματικού πλούτου και της 
άγριας πανίδας της χώρας μας, αποφασίζουμε: 

Απαγορεύουμε το κυνήγι όλων των θηραμάτων για (3) 
τρία χρόνια από 1ης Αυγούστου 1997 μέχρι και 31 Ιουλίου 
2000 σε έκταση 11 829 στρεμμάτων στις περιοχές ΚΑ¬ 
ΣΤΡΟ - ΤΣΑΓΚΑΡΗ - ΤΣΑΜΠΙ - ΣΑΜΠΕΗΣ - ΑΕΡΑΣ των 
περιφερειών των Κοινοτήτων Αντιμάχειας Καρδάμαινας 
της νήσου Κω του Νομού Δωδεκανήσου που ορίζεται ως 
εξής: 

Αρχίζει από τη διασταύρωση του Επαρχιακού δρόμου 
Κω προς τα χωριά με τον χωματόδρομο προς Κάστρο Αντι- 
μάχειας. Ακολουθεί αυτόν μέχρι το «Κάστρο» και από εκεί 
συνεχίζει νότια ακολουθώντας τον νεοδιανοιγέντα δρόμο 
ανατολικά του Κάστρου προς Καρδάμαινα, φθάνει στο νε¬ 
κροταφείο και συνεχίζοντας από εκεί νοτιοδυτικά συνα¬ 
ντά τον Επαρχιακό Καρδάμαινας - Αντιμάχειας. Ακολουθεί 
τον επαρχιακό δρόμο προς Αντιμάχεια φθάνει στο Αστυ¬ 
νομικό Τμήμα Αντιμάχειας και από εκεί συνεχίζει βόρεια 
τον ασφαλτόδρομο Αντιμάχειας προς Μαστιχάρι, φθάνει 
στη διασταύρωση με τον ασφαλτόδρομο Μαστιχαρίου 
προς Κω, τον ακολουθεί μέχρι τη διασταύρωσή του με τον 
αγροτικό δρόμο προς «Αέρα - Κοτρώνια» τον ακολουθεί 
νότια, συναντά στη θέση «Άγιος Γεώργιος», τον επαρ¬ 
χιακό δρόμο Κω - Αντιμάχειας και συνεχίζοντας δυτικά 
προς Αντιμάχεια καταλήγει στη διασταύρωσή του με τον 
αγροτικό δρόμο προς «Κάστρο» Αντιμάχειας όπου και η 
αφετηρία. Από τις διατάξεις αυτής της απόφασης δεν 
προκαλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205Α71975) και 
θα ισχύει από το Κυνηγετικό έτος 1997 - 1998. 

Ρόδος, 4 Ιουνίου 1997 

Με εντολή Γεν. Γραμμ. Περιφέρειας 
Ο Ανσπλ. Περ/κού Δ/ντή 
Ρ. ΡΙΖΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΕΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

■Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 524818Ε 

Οδηγίες γιο δημοσιεύματα Α.Ε. - Ε.Π.Ε 5248785 

Εγγραιρη Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 ί 

Νικήτα 6-5 Τ.Κ 185 31 4171307 

ΠΑΤΡΑ (061)271249 

Κόρινθου 327 Τ.Κ. 262 23 224561 

ΙΩΑΝΝΙΝΑ ( 

Διοικητήριο Τ.Κ 454 44 (065112190* | 

ΚΟΜΟΤΗΝΗ (0531)22637 

Δημοκρατίας * Τ.Κ. 691 06 26522; 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχα. δ σελίδες 152 δ οχ. 

• Από 9 μέχοι 16 σελίδες 390 όαχ. 

• Από 16 σελίδες, κα: άνω προσοσ 


5τ, ίο: δρχ. ανό εσέλ,δε π μέρους 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Iευχος 


Κ.Α.Ε. Προϋπολογισμοί 
253 1 


Α" (Νομοί, Π.Δ.. Συμβάσεις κ.τλ,') 

50.000 δρχ. ] 

2.520 

Β" (Υπουργικές αποφάσεις κ.τλ.) 

50.000 

2.503 

Γ (Διορισμοί, απολύσεις κ.τλ. Δημ. Υπαλλήλων) 

* 2.002 ■· ί 

506 

Δ" (Απαλλοτριώσεις, πολεοδομία κτλ.) 

3 ν' ι Ώ ν 1 | 

2.500 

Αναπτυξιακών Πράξεων (Τ.Α.Π.Σ.) 

25.022 .· 

1.250 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ., 

10 202 

502 

Παράρτημα (Πίνακες επιτυχοντων διαγωνισμών) 

5 000 

256 

Δελτίο Βιομηχανικής Ιδιοκτησίας (Δ Ε Ε Ι.) 

1 ο.οοο 

500 

Ανώτατου Ειδικού Δικαστηρίου (Α.Ε.Δ.) 

3.002 >· 

150 

Ανωνύμων Εταιρειών & Ε.Π.Ε. 

250.002 

12.500 

Προκηρύξεων Α.Σ.Ε.Π. 

12.000 

506 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

1 200.000 

16.000 


* Ο. συνδρομές του εσωτερικού προπληρώνονται στο ΔημόσιοΤομειο που δίδουν αποδεικτικό είσπραξης (διπλότυποί' 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παρσπανω αναφερουένων πασών με το ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στα Διευθυνττ Οικονομικού του Εθνικού· Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισποάττεται σπαν Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσιο Ταμεία. 

* Οι συνδρομητές του εξωτερικού μπορούν να στέλνουν το ποοό του ~ΑΠ” μαυ; με τσ ποσό της συνδρομής. 

’ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν τα μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χοάνου. Δεν 
ενγράφονται συνδρομητές για μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν νίνονται δεκτά. 


Οι υπηρεσίες κοινού λειτουργούν καθημερινό από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















